
Dezvoltarea Odesei la finele anului 1943 luase o asemenea amploare, încât nu mai ajungea mâna de lucru. 
Atunci Gherman Pântea l-a rugat pe căpitanul Gheata, comandantul garnizoanei de la Varvarovka, la frontiera 
Transnistriei cu Reichskomissariat Ukraine, să permită noaptea lucrătorilor să vină la Odessa, căci populaţia 
în zona respectivă murea de foame. În timp de o lună de zile, au trecut prin punctul de frontieră Varvarovka 
circa 50.000 de lucrători de diverse meserii. Odată ajunși la Odesa au fost ajutați şi angajaţi la diverse 
întreprinderi. 


sectoare din Odesa (Zaevoloşin Mihail şi Cundert Vladimir) si un secretar general (Costinescu Alexandru). 
Primarii de sectoare nu activau în plan teritorial ci pe baza de atribuţii împărțind între ei 18 direcţii. Astfel 
conducerea unitară a municipiului era efectuată de către primarul general. Primarii de sectoare, dându-şi 
seama de importanţa misiunii lor în timp de război într-un oraş cu o populaţie străină, şi-au manifestat din 
plin profesionalismul şi corectitudinea. Mai aveau o calitate: spre deosebire de multi primari din actuala 
Republică Moldova, care nu vorbesc limba română, funcţionarii veniţi din România regală cunoşteau la 
perfectie limba rusă si specificul populaţiei locale, inclusiv al evreilor. Lor se datorează, în mare parte, 
înflorirea şi înălțarea Odesei. Ei au ştiut să fructifice ajutorul neprecupetit al celor 12.600 de funcţionari, din 
care 40 erau aduşi din România și aceia din Basarabia. 


Indiscutabil, un rol decisiv l-a avut administrarea inteleapta. Însă meritul aparţine, în primul rand, mareşalului 
lon Antonescu: a selectat atent pentru funcţia de primar general al Odesei o persoană ca Gherman Pântea, a 
pus omul potrivit, la locul potrivit. Firește, incredibila performanţă a echipei lui Gherman Pântea la Odesa va fi 
interpretată de cronicari, până în ziua de azi, în dependenţă de orientarea politică și onestitatea fiecăruia. 
lakov Verhovski si Valentina Termos, supraviețuitori sub ocupaţia „barbarilor români”, au scos o carte-pamflet 
— ,fopog AHronecky” (Orașul Antonescu). Evident, titlul cărţii ne sugerează ironic că Odesa, urma să-și 
schimbe denumirea în „Orașul Antonescu”. Această versiune pare mai curând o insinuare, o metaforă a 
propagandei bolșevice. Dar oare a cui a fost ideea ca Brașovul să devină „Orașul Stalin’? lata si opinia unui 
cititor: „O minciună, oribilă minciună. Știe toată lumea că majoritatea locuitorilor Odesei au salutat venirea 
Armatei Române și n-au avut loc în oraș exterminări în masă... La ce bun să mintiti în halul acesta? 


Recăpătaţi-vă bunul simţ, nu mai publicați si difuzati aceste baliverne istorice”. 


După ocuparea (sau eliberarea) Transnistriei, militarii germani şi români deţineau toată puterea, iar primarul 
Odesei, nefiind ales democratic, ci numit de un şef militar, le era subordonat. Militarii, fireşte, porneau de la 
ideea că au de a face cu o populaţie străină, ostilă, care putea fi dominată numai cu forţa. Şi e greu să-i 
blamezi pentru asemenea atitudine pe oamenii care plăteau zilnic cu viata. Gherman Pântea însă intuia 
locuitorii Odesei ca pe o comunitate setoasă de viata normală de până la război. Mai exact, de până la 
instalarea regimului totalitar bolşevic. Primarul spera să capteze oamenii prin bunăvoință, deschidere, 
făcându-i parteneri la programul său. Vroia să apere populaţia, să-i asigure existenţa, să refacă infrastructura 
oraşului. Pentru aceasta solicita linişte. Mai dorea şi concursul autorităţilor militare. Dar, în loc de sintonie, 
între ei au apărut grave animozitati. 


În fond, mentalitatea și actinile primarului Gherman Pântea au însemnat o vădită contradicţie cu obiectivele 
strategice ale forțelor militare implicate în conflagratia mondială. Rivalitatea şi invidia domnea printre aliaţi. De 
menţionat că în absolut toate structurile părţilor beligerante, fie ale Axei sau ale aliaţilor antigermani, existau 
lupte intestine, rivalitate şi interese contradictorii. Firește, în acele timpuri, o mostră de umanism din partea 
primarului unui oraş ocupat nu putea fi pe placul nimănui. Era de fapt o abordare improprie nu numai viziunii 
bolşevice, dar şi stării de spirit generalizate. lar vorbele odesitilor — „Am scăpat de nemți! Avem un primar al 
nostru. Vorbeşte ruseşte ca noi, iubește Odesa ca noi, se vede că este un om bun, inimos. Trebuie să-l 
ascultăm! Vom avea o viaţă frumoasă și bogată” — nu dădeau bine, provocând supărare si ură nu numai la 


Moscova. Cine nutea fi încântat de succesul unui român basarabean. care intentiona să câstiae simnatia si 


adeziunea cetăţenilor? N.K.V.D., Gestapo, Siguranţa? Sau bolșevicii, national-socialistii, fasciștii, britanicii, 
nord-americanii, sioniștii, finanța internaţională? 


Evident, ocupaţia românească nu a fost o feerie. În urma exploziei de la 22 octombrie 1941, și-au pierdut 
viata circa 250 de soldați și ofițeri români. Tragedia a declanșat o altă tragedie: represaliile în masă fata de 
populația evreiască. Istoricul Alexandr Cherkasov, autorul a patru volume despre Odessa în timpul războiului, 
le propune șefilor sovietici, care au condus mișcarea de partizani, să împartă cu ocupanții responsabilitatea 
pentru moartea a mii de oameni pașnici. „Evident, fără aprobarea șefilor moscoviți, explozia pe strada 
Marazlievka n-ar fi avut sens. Ei intenționau ca prin asemenea acte să infricoseze autorităţile române în 
teritoriile ocupate. Consecințele unor atare acţiuni asupra existenței civililor rămași, în mare măsură fără voia 
lor, în regiunile cucerite de inamic, pare-se că nu mai preocupa pe nimeni. Nu cred că planificând această 
acţiune, comandamentul sovietic nu-și imagina urmările și soarta cetățenilor din Odessa...”. 


La finele lui octombrie 1941, aflându-se la Odessa, prințesa Alexandrina Cantacuzino i-a sugerat lui Gherman 
Pântea să trimită un raport despre represaliile nejustificate ale militarilor asupra evreilor, raport pe care ea |- 
a prezentat personal conducătorului Statului Român. După examinarea documentului mareșalul lon Antonescu 
a intervenit prompt, efectuând anumite schimbări în conducerea militară. Însă nu a aprobat cererea de 
demisie a primarului general, ordonându-i să-și continue activitatea ca „ostaș mobilizat pe front’. Astfel a 
rămas în post, nimerind într-o situaţie atipică, având de îndeplinit o sarcina atipică. Si, ca un primar atipic al 
unui oraş şi port sovietic atipic, urma să intre în istoria modernă a omeniei românești. Incredibil, însă 
administraţia civilă română a reuşit. În zilele noastre, în linişte şi pace, unii primari se împotmolesc la prima 
zăpadă sau ploaie torențială. 


La 24 ianuarie 1944, Guvernământul Transnistriei a fost desființat. Se apropia frontul. Conducerea a fost 
preluată de „Comandamentul militar dintre Bug și Nistru”. Primarul Odesei și-a prezentat imediat demisia dar 
guvernatorul militar i-a respins cererea: „Mareșalul Antonescu crede că Odesa nu merge fără Gherman 
Pântea, mai cu seamă acum, când noi trebuie să plecăm de aici”. Peste trei luni, duminică, 19 martie 1944, 
Gherman Pântea urma să abandoneze Odesa într-un mod cât mai discret posibil. Dar, inopinat, au venit la 
primărie delegaţi de la diferite întreprinderi și instituţii rugându-l să treacă pe la ei ca să-și i-a rămas bun. Nu 
putea și nu avea dreptul să refuze amabilitatea acelor oameni, care i-au fost colaboratori timp de doi ani și 
jumătate în cea mai perfectă înțelegere. Angajaţii se adunaseră cu miile în curțile respectivelor instituţii. Luând 
cuvântul i-au mulțumit pentru modul cum s-a comportat și pentru ajutorul acordat. 


În momentul când își lua rămas bun de la lucrătorii uzinei electrice, a venit o delegaţie de studenți și profesori 
universitari și l-au rugat insistent să meargă să-și i-a rămas bun și de la ei, mai cu seamă, că Universitatea era 
în drumul său de înapoiere. Acceptând invitaţia, a ajuns și la Universitate, unde a găsit mii de studenți și 
profesori adunați în marea aula. Au luat cuvântul profesorii și studenții. l-au mulțumit călduros pentru că le-a 
înfiinţat cămine, le-a creat cantine și i-a ajutat în toate momentele grele pentru ei, adăugând că orice s-ar 
întâmpla, ei niciodată nu vor uita grija părintească ce le-a purtat-o cât a condus Odesa. Emotionat profund 
de sentimentele manifestate, a mulțumit acelei elite intelectuale și, momentan, a fost ridicat pe brațe de 
studenți, în uralele entuziaste ale mulţimii. L-au condus până în stradă la mașina lui, pe care studentele au 


La 10 aprilie 1944, Armata Roșie s-a întors la Odesa. După această data orice vorbă de bine despre 
administrația română în Transnistria 1941-1944 era pasibilă de pedeapsă. Academicianul Victor Faitelberg- 
Blank și scriitorul Vladimir Gridin in cartea „Crochiuri din viata Odesei” descriu, în acest sens, un episod 
interesant din perioada postbelică: „Şi în timpul unui chefulet ordinar cu ocazia Revelionului, când el 
[Gheorghii lurkevici] a nimerit în societatea băieţilor proaspeţi, a aşa numitilor estici, care nu s-au aflat sub 
ocupaţie, aceştia într-adevăr l-au scos din sărite. Cică, la un toast obişnuit, nu a mai putut suporta reproşurile 
acelor băieţi că a trăit sub români şi a tipat: „«Dar a fost măcar o viață adevărată, nu asa, ca acum... Puteţi voi 
oare să intelegeti, prostănaci nenorociti?» După care l-a turnat cineva, făcând o plângere că tipul îi «apără pe 
ocupanti». Şi, într-un ceas rău, după petrecäretul indiscret a venit duba neagră”. 


Anatolii Malear în cartea sa „Însemnările unui locuitor al Odesei” relatează: „Odată cu revenirea trupelor 
sovietice, practic toți oamenii maturi rămași în oraş au fost chemați la cabinetul anchetatorilor «SMERŞ», 
pentru a lămuri relațiile lor cu ocupanții. Şi, o bună jumătate din numărul celor interogati, au părăsit instituţia 
sub escortă. Din cei 250 de mii de locuitori, care la 10 aprilie 1944 și-au întâlnit eliberatorii, către data de 1 
ianuarie 1945 mai rămăseseră în Odesa circa 160 de mii. Dar pentru autorităţile sovietice scăderea 
populației trecea neobservată căci repartizau casele foștilor «acoliti ai românilor», unor locuitori ai Odesei 
întorși din refugiu, precum si celor aduși din regiunile estice ale U.R.S.S., pentru a restabili ceea ce au distrus 
ocupanţii. În perioada postbelică, locuitorii Odesei care au fost sub ocupaţie, de teama «organelor 
competente», evitau să vorbească despre aceasta. Până și în prezent pentru majoritatea dintre ei Ziua 
eliberării Odesei de sub ocupaţia româno-germană rămâne o sărbătoare cu lacrimi în ochi”. 


Ştiu prea bine, istoria nu se face cu dacă. Însă, dacă bolsevismul nu ar fi insufletit o bună parte dintre evrei, 
dacă nu prolifera antisemitismul lui Hitler, dacă n-ar fi fost cumplita explozie, provocată de enkevedişti, după 
care au urmat represaliile nejustificate și evacuarea evreilor din Odesa... Astăzi am fi discutat senin despre 
eliberarea Transnistriei, în 1941, de sub regimul lui Stalin si despre fenomenul Gherman Pântea, legendarul 
primar general al Odesei (1941-1944)... Acum, îmi vine în minte întâlnirea cu un grup de businessmeni din 
Odesa. Era la începutul lui 1991 și căutau la Chișinău parteneri de afaceri cu extensii peste Prut. La despărțire 
mi-au spus: „Lumea vorbește că premierul Druc e pentru unirea cu România. Si noi, la Odesa, am deveni 
unioniști dacă România ar fi ca Austria”... La ora actuală, ca să înțelegem tradiționala și fluctuanta stare de 
spirit a multor locuitori ai Odesei, ar fi suficient sa vizionăm pe YouTube  „Adresările mătușii Tilea 
Zingelshuher către Putin si Porosenko”. 


În 2011, după alegerile locale din Ucraina, mass-media din Odessa comenta ironic: „Primarul nou ales, în 
conferința sa de presă, a menţionat că moștenirea lăsată de fostul edil al orașului reprezintă un adevărat 
coșmar. Reparatia primăriei s-a facut de mântuială. Noul edil consideră că pe timpul românilor se lucra mai 
bine: la plecarea ocupanților edificiul primăriei era într-o stare mai bună, decât după Gurvit, predecesorul său. 
Așa că nu-i rămâne decât să-l invidieze pe cel care, în '44, prelua gospodăria Odessei de la Gherman Pântea, 
primarul numit in post de ocupanţii români!”. 


lată și câteva comentarii ale cititorilor la această temă, traduse din limba rusă: 


șpăgar. Chiar că-i un exemplu de luptă eficientă contra coruptiei...”; 


„Păi, n-aveţi de cât să-i recomandati actualului primar al orasului-erou Odesa, Alexei Alekseevici Kostusev, 
pentru care am votat la ultimele alegeri, să se ocupe serios de studierea experienţei pozitive a ocupanților 
români. Să nu uitaţi: propunerea să fie prezentată primarului conform uzanțelor, cu nume și prenume, adresă, 
telefon. Căci, din cauza unor anonimi ca voi, atâţia oameni cumsecade au avut de suferit si încă mai suferă!”; 


„Nu elogiem ocupanții. Spuneam de experienţa pozitivă în refacerea orașului, nimic altceva. Dacă la voi, la 


Odesa, în această privinţă staţi bine, nu ne rămâne decât să ne bucurăm împreună”; 


„La Odesa au venit la putere cei aleși de niște delincventi, care urăsc Ucraina, și nici nu ascund acest lucru. 
Aceștia au trădat Odesa și au dat-o ca s-o sfasie veneticii de astăzi. Ei se deosebesc de români prin faptul 
că pradă fără să creeze ceva. S-a zis cu orașul nostru. Nici românii nu au putut să-i facă atâta rău. Așa că voi, 
care ia-ti adus pe actualii ocupanti, nu-i mai judecaţi pe cei care au salutat administraţia română a 
Odessei’[5]. 


În acest context, militez pentru reabilitarea României acuzată de atacarea Uniunii Sovietice. Am in vedere 
repararea unei nedreptäti istorice, care presupune: colectarea riguroasă de probe, documente și fapte, 
pentru un proces istoric simbolic echitabil în numele tuturor basarabenilor, nord-bucovinenilor si hertenilor, 
indiferent de etnie, care au suferit din cauza stalinismului și nazismului; rejudecarea dosarului „Transnistria 
1941-1944" și a dosarului „Basarabia și Nordul Bucovinei, 1944-20...”; acceptarea adevărului mărturisit de 
către evreii basarabeni, bucovineni si herteni; absolvirea românilor condamnați pentru lupta contra 
comunismului. 


Merită reabilitat guvernatorul Transnistriei, profesorul Gheorghe Alexianu, achitat de tribunalul de la Odessa și 
executat în propria lui tara. Gherman Pântea, merită tratat la fel ca Traian Popovici, primarul orașului 
Cernăuţi, și trecut la Cei drepți între popoare. Indiscutabil, acești români și-au demonstrat plenar probitatea 
morală. lar lon Antonescu, conducătorul de atunci al României, să fie rejudecat și reabilitat ca erou naţional în 
baza principiilor acceptate de sioniști, atunci când se referă la eroul lor naţional Menahem Begin, prim 
ministrul Israelului. Personal, mi-aș dori o monografie și un film care să elucideze două fenomene istorice: 
„Gheorghe Alexianu — guvernatorul civil al Transnistriei” și „Gherman Pantea — primar general al Odessei”. 


Concluzia principală, axată pe documente, mărturii și lucrări din diverse domenii de cercetare si creație: 
Perioada 1917-1941 reprezintă cea mai tragică pagină din istoria Transnistriei și Odesei — epoca ocupației 
bolșevice. lar anii 1941-1944 au însemnat eliberarea de către români și revenirea la un status quo de 
dinaintea puciului bolșevic, din octombrie 1917. 


Este imperios necesară valorificarea, fără idei preconcepute, a tuturor surselor istoriografice, a documentelor, 
inclusiv a celor germane, rusești, ucrainene, evreiești. 

Frustrările unor segmente ale populaţiei și elogierea trecutului sovietic rămân o temă actuală de cercetare. 
Ar fi rezonabil si benefic să ne „vaccinăm” cu toții pentru a evita epidemiile de nostalgie rusească, 


ucraineană _maldovenească transnistreană si care ar mai fi 

